GLAVNI GRAD PODGORICA

SLUŽBA ZA PODRŠKU POLJOPRIVREDI I RURALNOM RAZVOJU

****

OBAVJEŠTENJE O AKTUELNOSTIMA U SKLOPU PROGRAMA PODSTICAJNIH MJERA PODRŠKE POLJOPRIVREDI I RURALNOM RAZVOJU ZA TERITORIJU GLAVNOG GRADA PODGORICA

Obavještavaju se poljoprivredni proizvođači i privredna društva koja svoju poljoprivrednu proizvodnju ili preradu poljoprivrednih proizvoda obavljaju na teritoriji Glavnog grada, kao i NVO sektor koji se bavi aktivnostima promocije agro-turizma, ekologije, ruralnog razvoja i poljoprivrede, da je 15.04.2025.g. objavljen Program podsticajnih mjera podrške poljoprivredi i ruralnom razvoju za teritoriju Glavnog grada Podgorica za 2025. godinu. Javni pozivi podsticajnih mjera podrške i obrasci za apliciranje sa navedenim kriterijumima i rokovima za apliciranje nalaze se na web sajtu Glavnog grada, www.podgorica.me , u dijelu informacija koje pruža Služba za podršku poljoprivredi i ruralnom razvoju. Link: <https://podgorica.me/sluzba-za-podrsku-poljoprivredi-i-ruralnom-razvoju/javni-pozivi/javni-pozivi-za-2025-godinu/>.

Objava Javnih poziva izazvala je veliko interesovanje poljoprivrednih proizvođača za mjere u sklopu Programa, tako da je apliciralo preko 490 aplikanata a pravo na podršku ostvaruje preko 470, sa iznosom podrške od 430.000€ od programom predviđenih 805.000€.

Zbog interesovanja za mjere biznis ideje u poljoprivredi, direktna podrška prerađivačima poljoprivrednih proizvoda i ostali programi u poljoprivredi Javni pozivi za ove mjere zatvoreni su po utrošku Programom predviđenih sredstava, od 7 do 15 dana.

S obzirom da i dalje vlada interesovanje za ove mjere, razmatra se objavljivanje drugih Javnih poziva krajem trećeg ili u toku četvrtog kvartala 2025. godine sa dodatnim sredstvima.

Za mjeru biznis ideje u poljoprivredi je isplaćeno 14 aplikanata u ukupnom iznosu od 93.000€, za mjeru direktna podrška prerađivačima poljoprivrednih proizvoda 11 aplikanata u ukupnom iznosu od 48.500€, a za mjeru ostali programi u poljoprivredi 12 aplikanata u iznosu od 26.500€.

Služba za podršku poljoprivredi i ruralnom razvoju poziva sve registrovane proizvođače i prerađivače poljoprivrednih proizvoda da apliciraju na sve mjere u sklopu Programa za koje su Javni pozivi i dalje aktivni:

* Za mjeru Podrška vinogradarstvu do 01.09.2025. godine
* Za mjeru Podrška voćarstvu do 01.11.2025. godine
* Za mjeru Podrška maslinarstvu do 30.11.2025. godine
* Za mjeru Podrška ribarstvu do 30.11.2025. godine
* Za mjeru Podrška ratarstvu do 30.11.2025. godine za mehanizovanu berbu kukuruza
* Za mjeru Podrška živinarstvu do 01.09.2025. godine
* Za mjeru Premije za košnice do 31.07.2025. godine
* Za mjeru Premije po stablu masline do 01.09.2025. godine
* Za mjeru Premije po stablu nara do 01.09.2025. godine
* Za mjeru Premije po stablu smokve do 01.09.2025. godine
* Za mjeru Premije u živinarsvu do 01.10.2025. godine
* Za mjeru Premije za kupovinu junica u čistoj rasi do 15.08.2025. godine

Više informacija možete dobiti pozivanjem Službe za podršku poljoprivrede i ruralnog razvoja na brojeve telefona: 020 625 393 ili 020 625 205, ili kontaktiranjem preko e-mail adrese: [mjerepodrskepoljoprivredi@podgorica.me](mailto:mjerepodrskepoljoprivredi@podgorica.me)